कर्नलगंज के फेमस दुर्गा पूजा पंडाल में इस बार प्राचीन महल के स्वरूप को प्रदर्शित किया गया है. पूजा कमेटी के मेंबर्स ने बताया कि इसके लिए कई महलों को पहले देखा गया, उसके बाद अलग थीम को ध्यान में रखते हुए पूजा पंडाल को स्वरूप दिया गया. पंडाल को बनाने में कपड़ा, थर्माकोल और लकड़ी की बीट का यूज किया गया है. इस अवसर पर दुर्गा पूजा के पहले दिन मूर्ति स्थापना के बाद आयोजित कार्यक्रम की शुरुआत चंडी पाठ से किया गया. इस दौरान क्षेत्र के पांच लोगों डॉ. एसके बोस, एससी चटर्जी, आनंद घिडि़याल, रेखा गुप्तो व गीता मुखर्जी को पूजा कमेटी की ओर से सम्मानित भी किया गया.